Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: MüM rendelettel módosított 10/1993. (XII. 30.) MüM rendelet, valamint a 17/2000. (II. 16.) Korm. rendelet előírásai
Paragraph Index: 215

1. Általános tudnivalók A jelentkezés és a felvétel konkrét feltételeit a képzési programnak kell tartalmaznia. Ezen feltételekről, továbbá az előzetesen beszámítható tanulmányokról szóló információkat a jelentkezők számára hozzáférhetővé kell tenni. A képzés időtartama: 2 év (négy szemeszter) A szorgalmi időszak, a szakmai gyakorlat és a vizsgaidőszak alkot egy szemesztert. A teljesítmény folyamatos értékelésénél, a számonkérésnél alkalmazott eszközök: — félévközi (témazáró) dolgozatok és részvizsgák, — önálló feladatok (mérések) megoldása, — kommunikációs gyakorlatok, prezentációk, — félévet lezáró szóbeli, írásbeli, vagy szóbeli és írásbeli részből álló vizsgák, — a gyakorlati munkavégzés igazolása. A szemesztereket az egyes érdemjegyek átlagával és a megszerzett kreditpontokkal értékelik.

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes